b"\n_START_ARTICLE_\nGeorgios Andreas Papandreu\n_START_SECTION_\nLideratge del PASOK\n_START_PARAGRAPH_\nEls sondejos d'opini\xc3\xb3 indicaven que era molt probable que el PASOK fos derrotat en les eleccions nacionals del 2004 a favor del partit conservador Nova Democr\xc3\xa0cia, que es dirigia cap a una vict\xc3\xb2ria aclaparadora. Per aquesta ra\xc3\xb3, el gener del 2004, el Primer Ministre Kostas Simitis va anunciar la seua dimissi\xc3\xb3 com a l\xc3\xadder del PASOK, i va recomanar Papandreu com a nou l\xc3\xadder._NEWLINE_El 8 de febrer del 2004, el PASOK va introduir per primera vegada la celebraci\xc3\xb3 d'eleccions prim\xc3\xa0ries obertes per a l'elecci\xc3\xb3 de la direcci\xc3\xb3 del partit. Encara que Papandreu no tenia cap oponent, es tractava d'una mesura dissenyada per a consolidar aquest sistema dins del partit i democratitzar-lo._NEWLINE_El maig del 2005, Papandreu va ser elegit vicepresident de la Internacional Socialista arran d'una proposta de l'expresident, Ant\xc3\xb3nio Guterres i, el gener del 2006, va ser elegit president per unanimitat._NEWLINE_En les eleccions generals del 2007, el PASOK va perdre de nou en favor de la Nova Democr\xc3\xa0cia de Kostas Karamanl\xc3\xads, pel que Ev\xc3\xa0nguelos Venizelos i Kostas Skandalidis es van disputar el lideratge del partit amb Papandreu. Papandreu, per\xc3\xb2, va sortir refor\xc3\xa7at despr\xc3\xa9s d'unes elecci\xc3\xb3ns internes al novembre del mateix any._NEWLINE_El juny de 2009 i sota el seu lideratge, el seu partit va guanyar les eleccions europees del 2009. Quatre mesos m\xc3\xa9s tard, el PASOK va guanyar les eleccions generals amb el 43,92% dels vots i 160 escons front al 33,48% del vots i els 91 escons de Nova Democr\xc3\xa0cia.\n_START_SECTION_\nPrimer Ministre de Gr\xc3\xa8cia\n_START_PARAGRAPH_\nL'assumpci\xc3\xb3 de Papandreu com a 182\xc3\xa8 Primer Ministre de Gr\xc3\xa8cia va tenir lloc el 6 d'octubre de 2009. Pocs dies despr\xc3\xa9s, el govern de Papandreu va anunciar que les finances del pa\xc3\xads eren molt pitjors que les que s'havien anunciat per l'anterior govern conservador, amb un d\xc3\xa8ficit pressupostari del 12,7% del PIB, quatre vegades m\xc3\xa9s alt que el l\xc3\xadmit fixat als pa\xc3\xafsos de la zona euro, i un deute p\xc3\xbablic de 410$ milions. Aquest anunci nom\xc3\xa9s va servir per empitjorar la greu crisi de l'economia grega, amb una taxa d'atur del 10%, i del pa\xc3\xads en qu\xc3\xa8 la qualificaci\xc3\xb3 del deute es redueix a BBB+, la m\xc3\xa9s baixa de l'eurozona. Papandreu va respondre mitjan\xc3\xa7ant la promoci\xc3\xb3 de mesures d'austeritat, reducci\xc3\xb3 de les despeses, augmentar els impostos, congelaci\xc3\xb3 dels salaris i mesures addicionals de contractaci\xc3\xb3 i la introducci\xc3\xb3 de mesures per combatre l'evasi\xc3\xb3 fiscal rampant i la reducci\xc3\xb3 del sector p\xc3\xbablic. El programa d'austeritat anunciat va causar una onada de vagues a tot el pa\xc3\xads i ha estat criticat d'insuficient per la UE i els ministres de les nacions de l'Eurozona per no satisfer els seus objectius de finan\xc3\xa7ament._NEWLINE_En una enquesta publicada el 18 de maig de 2011, el 77% dels consultats afirmaven no tenir fe en Papandreu com a Primer Ministre per conduir la crisi econ\xc3\xb2mica grega_NEWLINE_El 25 de maig de 2011, el moviment Democr\xc3\xa0cia Real Ja! va comen\xc3\xa7ar a realitzar protestes a Atenes i d'altres ciutats gregues. Les protestes pac\xc3\xadfiques estan en curs, i es consideren com un signe de rebuig popular del Sr. Papandreu i les pol\xc3\xadtiques econ\xc3\xb2miques del seu govern. Entre les demandes de les manifestacions al centre de la pla\xc3\xa7a d'Atenes, que afirmen haver estat concorregudes per m\xc3\xa9s de 500.000 persones en un moment donat, estava la dimissi\xc3\xb3 de Papandreu i el seu govern._NEWLINE_A la matinada del 22 de juny de 2011, Georgios Papandreu i el seu govern van sobreviure a una moci\xc3\xb3 de confian\xc3\xa7a al Parlament Grec, amb 155 dels 300 escons al parlament._NEWLINE_El 17 de setembre de 2011, es va cancel\xc2\xb7lar una visita a l'edifici de l'FMI a Washington DC i a la Seu de l'ONU a la ciutat de Nova York enmig de la creixent preocupaci\xc3\xb3 sobre la crisi del deute del pa\xc3\xads_NEWLINE_Una enquesta realitzada l'octubre de 2011 per q\xc3\xbcesti\xc3\xb3 d'\xc3\xa0mbit p\xc3\xbablic, en nom de Skai TV i Kathimerin\xc3\xad va mostrar que la popularitat de Papandreu s'ha redu\xc3\xaft considerablement, dels consultats, nom\xc3\xa9s el 23% tenia una opini\xc3\xb3 positiva de George Papandreu. Tot i aix\xc3\xb2, el seu principal oponent del partit conservador, Andonis Samar\xc3\xa0s, obt\xc3\xa9 una aprovaci\xc3\xb3 similar (28%)._NEWLINE_El 31 d'octubre 2011 Papandreu va anunciar les intencions del seu govern de celebrar un refer\xc3\xa8ndum sobre l'acceptaci\xc3\xb3 dels nous trams del pla de rescat proposats per l'Eurozona. Finalment, el 3 de novembre, despr\xc3\xa9s que l'oposici\xc3\xb3 accept\xc3\xa9s recolzar els nous trams del pla de rescat; sens dubte pressionada per l'anunci del refer\xc3\xa8ndum i de les conseq\xc3\xbc\xc3\xa8ncies que comportaria la vict\xc3\xb2ria del no (la sortida de Gr\xc3\xa8ica de la UE), Papandreu anunci\xc3\xa0 que no se celebrar\xc3\xa0 el refer\xc3\xa8ndum per tal de pactar amb totes les forces pol\xc3\xadtiques del Parlament i formar un govern d'unitat que gestioni la delicada situaci\xc3\xb3 que travessa el pa\xc3\xads hel\xc2\xb7l\xc3\xa8nic._NEWLINE_Va presentar la seva ren\xc3\xbancia el 6 de novembre de 2011, a causa de la greu Crisi financera a Gr\xc3\xa8cia de 2010-2011, tot i haver guanyat una moci\xc3\xb3 de confian\xc3\xa7a al Parlament. Un cop pactat amb la principal for\xc3\xa7a opositora el nom del seu sbstitut, l'11 de novembre dimiteix._NEWLINE_Les negociacions per al nomenament d'un nou primer ministre s'allargarien durant quatre dies fins a aconseguir un acord entre les principals forces pol\xc3\xadtiques. L'elegit va ser l'economista Luk\xc3\xa0s Papadimos, pr\xc3\xb2xim a Papandreu, qui va prendre possessi\xc3\xb3 del seu c\xc3\xa0rrec l'11 de novembre."